— Мы ўлічваем сітуацыю на рынку працы і адкрываем новыя профілі навучання. У дадатак да хіміка-біялагічнага ў гэтым годзе адкрылі медыцынскі. Ліцэй вельмі актыўна супрацоўнічае з Гродзенскім дзяржаўным медыцынскім універсітэтам. Штогод нашы выпускнікі становяцца яго студэнтамі. Вядзецца вялікая сумесная работа ліцэя і лячэбнага факультэта медуніверсітэта па арыентацыі ліцэістаў для паступлення менавіта ў гэтую навучальную ўстанову. Сённяшні медыцынскі дзень — адно са шматлікіх запланаваных на навучальны год мерапрыемстваў, — расказвае Ігар Сяргеевіч.